**Dyddiad cyhoeddi:** 19 Rhagfyr 2024

**Cais Rhyddid Gwybodaeth 340/24**

**Rydych chi wedi gofyn y canlynol i ni...**

**A allwch egluro pam bod y trên am 09.58 o Barcffordd De Lerpwl i Gaer yn cael ei ganslo mor aml a beth, os o gwbl, ydych yn ei wneud er mwyn iddo fod yn ddibynadwy? Dydd Sadwrn 9 Tachwedd oedd dyddiad y siwrnai roeddwn i’n bwriadu ei chymryd.**

**YMATEB**

Mae 1D03 09:47 Lerpwl Lime Street i Gaer wedi cael ei archebu i redeg 121 gwaith er mis Gorffennaf a cheir cofnod ei fod wedi cael ei ganslo 8 gwaith (naill ai’n llwyr neu’n rhannol) – cyfradd ganslo ar y diwrnod o 6.6%.

Dyma’r rhesymau dros ganslo:-

* Pwyntiau wedi torri
* Nam ar y cebl signalau ar ochr y lein
* Coeden ar y cledrau
* Angen trwsio mwy o drenau na’r arfer ar yr un pryd
* System rybuddio ar gyfer diogelu trenau
* Namau ar yr unedau

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".